ਦੀਪਿਕਾ ਪਾਦੂਕੋਣ
ਦੀਪਿਕਾ ਪਾਦੂਕੋਣ (ਜਨਮ 5 ਜਨਵਰੀ 1986) ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ, ਮਾਡਲ ਅਤੇ ਨਿਰਮਾਤਾ ਹੈ। ਉਸਨੇ ਆਪਣੀ ਪਛਾਣ ਬਾਲੀਵੁੱਡ ਫ਼ਿਲਮਾਂ ਤੋਂ ਬਣਾਈ ਜੋ ਪ੍ਰਸਿੱਧ ਭਾਰਤੀ ਕਿਰਤੀਆਂ ਵਿੱਚੋਂ ਇੱਕ ਹੈ। ਭਾਰਤ ਵਿੱਚ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਅਦਾਕਾਰਾ, ਉਸ ਦੀਆਂ ਪ੍ਰਾਪਤੀਆਂ ਵਿੱਚ ਤਿੰਨ ਫਿਲਮਫੇਅਰ ਅਵਾਰਡ ਸ਼ਾਮਲ ਹਨ। ਉਹ ਦੇਸ਼ ਦੀਆਂ ਸਭ ਤੋਂ ਮਸ਼ਹੂਰ ਸ਼ਖਸੀਅਤਾਂ ਦੀ ਸੂਚੀ ਵਿੱਚ ਸ਼ਾਮਲ ਹੈ, ਅਤੇ ਟਾਈਮ ਨੇ ਉਸ ਨੂੰ 2018 ਵਿੱਚ ਦੁਨੀਆ ਦੇ 100 ਸਭ ਤੋਂ ਪ੍ਰਭਾਵਸ਼ਾਲੀ ਲੋਕਾਂ ਵਿੱਚੋਂ ਇੱਕ ਦਾ ਨਾਮ ਦਿੱਤਾ। ਕੋਪੇਨਹੇਗਨ ਵਿਖੇ ਬੈਡਮਿੰਟਨ ਖਿਡਾਰੀ ਪ੍ਰਕਾਸ਼ ਪਾਦੂਕੋਣ ਦੇ ਘਰ ਪੈਦਾ ਪੈਦਾ ਹੋਈ ਦੀਪਿਕਾ ਦੀ ਪਰਵਰਿਸ਼ ਬੈਂਗਲੁਰੂ ਵਿੱਚ ਹੋਈ ਸੀ। ਕਿਸ਼ੋਰ ਉਮਰ ਵਿੱਚ ਉਸਨੇ ਰਾਸ਼ਟਰੀ ਪੱਧਰ ਦੀਆਂ ਚੈਂਪੀਅਨਸ਼ਿਪਾਂ ਵਿੱਚ ਬੈਡਮਿੰਟਨ ਖੇਡਿਆ ਪਰ ਫੈਸ਼ਨ ਮਾਡਲ ਬਣਨ ਲਈ ਆਪਣਾ ਖੇਡ ਕੈਰੀਅਰ ਛੱਡ ਦਿੱਤਾ। ਉਸ ਨੂੰ ਜਲਦੀ ਹੀ ਫਿਲਮੀ ਭੂਮਿਕਾਵਾਂ ਲਈ ਪੇਸ਼ਕਸ਼ਾਂ ਪ੍ਰਾਪਤ ਹੋਈਆਂ ਅਤੇ 2006 ਵਿੱਚ ਕੰਨੜ ਫਿਲਮ ਐਸ਼ਵਰਿਆ ਨਾਲ ਅਭਿਨੈ ਦੀ ਸ਼ੁਰੂਆਤ ਕੀਤੀ। ਬਾਲੀਵੁੱਡ ਵਿੱਚ ਦੀਪਿਕਾ ਦੀ ਪਹਿਲੀ ਫਿਲਮ ਓਮ ਸ਼ਾਂਤੀ ਓਮ (2007) ਸੀ ਜਿਸ ਵਿੱਚ ਉਸਨੇ ਸ਼ਾਹਰੁਖ ਖ਼ਾਨ ਨਾਲ ਮੁੱਖ ਅਤੇ ਦੋਹਰੀ ਭੂਮਿਕਾ ਨਿਭਾਈ ਅਤੇ ਫਿਲਮਫੇਅਰ ਸਰਬੋਤਮ ਮਹਿਲਾ ਡੈਬਿਊ ਪੁਰਸਕਾਰ ਜਿੱਤਿਆ। ਦੀਪਿਕਾ ਨੂੰ ਉਸਦੀ ਰੋਮਾਂਚਕ ਫਿਲਮ ਲਵ ਆਜ ਕਲ (2009) ਵਿੱਚ ਅਭਿਨੈ ਲਈ ਪ੍ਰਸ਼ੰਸਾ ਮਿਲੀ ਅਤੇ ਰੋਮਾਂਟਿਕ ਕਾਮੇਡੀ ਕਾਕਟੇਲ (2012) ਨੇ ਉਸ ਦੇ ਕੈਰੀਅਰ ਦਾ ਇੱਕ ਨਵਾਂ ਮੋੜ ਸਾਬਤ ਹੋਈ ਇਸ ਤੋਂ ਬਾਅਦ ਉਸ ਨੇ ਰੋਮਾਂਟਿਕ ਕਾਮੇਡੀਜ ਯੇ ਜਵਾਨੀ ਹੈ ਦੀਵਾਨੀ ਅਤੇ ਚੇਨਈ ਐਕਸਪ੍ਰੈਸ (ਦੋਵੇਂ 2013), ਹੈਪੀ ਨਿਊ ਯੀਅਰ (2014) ਅਤੇ ਸੰਜੇ ਲੀਲਾ ਭੰਸਾਲੀ ਦੀ ਬਾਜੀਰਾਓ ਮਸਤਾਨੀ (2015) ਅਤੇ ਪਦਮਾਵਤ (2018) ਵਿੱਚ ਅਭਿਨੈ ਕਰਨ ਨਾਲ ਹੋਰ ਸਫਲਤਾ ਪ੍ਰਾਪਤ ਕੀਤੀ। ਦੀਪਿਕਾ ਦੁਆਰਾ ਭੰਸਾਲੀ ਦੇ ਦੁਖਦਾਈ ਰੋਮਾਂਸ ਗੋਲੀਓਂ ਕੀ ਰਾਸਲੀਲਾ ਰਾਮ-ਲੀਲਾ (2013) ਵਿੱਚ ਜੂਲੀਅਟ ਤੇ ਅਧਾਰਿਤ ਇੱਕ ਕਿਰਦਾਰ ਨਿਭਾਉਣ ਅਤੇ ਕਾਮੇਡੀ-ਡਰਾਮਾ ਪੀਕੂ (2015) ਵਿੱਚ ਇੱਕ ਹੈੱਡਸਟ੍ਰਾਂਗ ਆਰਕੀਟੈਕਟ ਦਾ ਕਿਰਦਾਰ ਨਿਭਾਉਣ 'ਤੇ ਉਸਨੇ ਉੱਤਮ ਅਦਾਕਾਰਾ ਲਈ ਦੋ ਫਿਲਮਫੇਅਰ ਅਵਾਰਡ ਪ੍ਰਾਪਤ ਕੀਤੇ। ਹਾਲੀਵੁੱਡ ਵਿੱਚ ਉਸ ਦਾ ਪਹਿਲਾ ਪ੍ਰਾਜੈਕਟ ਐਕਸ਼ਨ ਫਿਲਮ ਟ੍ਰਿਪਲ ਐਕਸ: ਰਿਟਰਨ ਆਫ ਜ਼ੈਂਡਰ ਕੇਜ (2017) ਦੇ ਨਾਲ ਆਇਆ। ਦੀਪਿਕਾ ਨੇ 2019 ਵਿੱਚ ਆਪਣੀ ਪ੍ਰੋਡਕਸ਼ਨ ਕੰਪਨੀ ਕੇਏ ਐਂਟਰਟੇਨਮੈਂਟ ਦੀ ਸਥਾਪਨਾ ਕੀਤੀ। ਉਹ ਮੁੰਬਈ ਅਕੈਡਮੀ ਫਾਰ ਦੀ ਮੂਵਿੰਗ ਇਮੇਜ ਦੀ ਚੇਅਰਪਰਸਨ ਹੈ ਅਤੇ ਲਿਵ ਲਵ ਲਾਫ ਫਾਊਂਡੇਸ਼ਨ ਦੀ ਬਾਨੀ ਹੈ, ਜੋ ਭਾਰਤ ਵਿੱਚ ਮਾਨਸਿਕ ਸਿਹਤ ਪ੍ਰਤੀ ਜਾਗਰੂਕਤਾ ਪੈਦਾ ਕਰਦੀ ਹੈ। ਨਾਰੀਵਾਦ ਅਤੇ ਉਦਾਸੀ ਵਰਗੇ ਮੁੱਦਿਆਂ 'ਤੇ ਬੋਲਣ ਤੋ ਇਲਾਵਾ ਉਹ ਸਟੇਜ ਸ਼ੋਅ ਵਿੱਚ ਵੀ ਹਿੱਸਾ ਲੈਂਦੀ ਹੈ, ਅਖਬਾਰ ਲਈ ਕਾਲਮ ਲਿਖਦੀ ਹੈ, ਔਰਤਾਂ ਲਈ ਕੱਪੜੇ ਡਿਜ਼ਾਇਨ ਕਰਦੀ ਹੈ, ਅਤੇ ਬ੍ਰਾਂਡਾਂ ਅਤੇ ਉਤਪਾਦਾਂ ਦੀ ਮਸ਼ਹੂਰੀ ਕਰਦੀ ਹੈ। ਦੀਪਿਕਾ ਨੇ 2018 ਵਿੱਚ ਰਣਵੀਰ ਸਿੰਘ ਨਾਲ ਵਿਆਹ ਕਰਵਾਇਆ।